Műsorvezető: Tíz évvel ezelőtt megnyerted a Kjempesjansent az NRK-n.
Később kitüntettek a "Spellemann Award", megkaptad a Hedda díjat,
és nem utolsósorban az Eurovíziós Dalverseny győzelme is a tied az eddigi legnagyobb pontszámmal.
A tíz éves művészi évfordulódat ünnepled most egy hatalmas show-val a larviki Bølgen Kulturális Központban.
Úgyhogy akkor időszerű gratulálni ehhez a tíz évhez, Alexander Rybak.
Alexander: Nagyon köszönöm, nagyon örülök annak, hogy sikerült tető alá hozni egy megfelelő ünnepi műsort.
Mv: Ha visszatekintesz 10 évvel ezelőttre, a Kjempesjansen-re,
amikor ott álltál, merted volna remélni, hogy mindezt megéled majd?
A: Nem nagyon foglalkoztam azzal, hova fog ez kifutni, vagy hogy mennyi CD-t fogok eladni.
Amiben reménykedtem, az volt, hogy minél több ember elégedett lesz a zenémmel.
Élvezem, hogy dalokat írok és veszek fel, de színpadon lenni és előadni, ez az, ami igazából az én utam. Ez az, amit a legjobban szeretek.
Mv: És sokat is csinálod. A: Igen, sokszor megadatik nekem. Kiváltságosnak is érzem magam.
Mv: Most pedig egy nagyszabású ünnep lesz Larvikban ezen a nyáron. A: Igen, a Bølgenben.
Ezúttal különösen kiváltságos vagyok, amikor Sofie és Heidi csatlakoznak hozzám.
Akiket a legfelső polcról választottam. Nem, hogy is mondjuk ezt? "Kézzel válogatott".
Mv: A fantasztikus hölgyek, akiket magad mellett tudhatsz, Heidi Ruud Ellingsen és Sofie Bjerketvedt, és szintén üdvözöljük őket itt.
Ti ketten különböző musicalekben szerepeltetek, amelyeket különböző helyeken mutattak be. Ez viszont most "tündérmese" lesz.
S&H: Ez egy tündérmese lesz - szinkronban válaszolunk.
S: Sziámi ikrek vagyunk, egy szőke és egy sötét hajú. H: Úgyhogy Alexandernek mindenképpen be kellett vennie mindkettőnket a műsorba.
Mv: De milyen érzés ennek a része lenni ennek?
S: Igazi élmény és nagyon szép munka. Csak most kezdtük el, úgyhogy nagyon izgalmas,
rengeteg tervünk van, és reméljük, hogy pontosan ugyanolyan jól megy majd, mint most, mind a színpadon, mind azon kívül.
A: A határ ebben a csillagos ég, mindent sorra veszünk, amit csak megcsinálhatunk.
Láttam, hogy mit csinál Sofie és Heidi és mi mindent tudnak még. Nagyon sokrétű lesz a műsor.
H: Kicsit fura... Én és te együtt csináltuk az első színházi munkánkat. A: Neked az volt az első?
H: Nekem az első. A "Hegedűs a háztetőn" tíz évvel ezelőtt.
H: Alexander éppen akkor nyerte meg a Kjempesjansent. A: Igen, közvetlenül a Kjempesjansen után volt.
H: Igazából hegedültem veled együtt egy kicsit. Emlékszel? A: Igen, ezért is reméltem nagyon, hogy Heidi elvállalja.
H: Nagyon klassz újra együtt dolgozni. A: Szerintem is.
Remek trió leszünk, és ahogy már említettem, a sokoldalúság az,
ami az előadásaimnál a legfontosabb dolog számomra.
Ez a két lány szereti megnevettetni és megríkatni is a közönséget, elbűvölni őket.
Mv: De akkor lesz benne... milyen show is ez tulajdonképpen?
Talán érdemes erről a rendezőt megkérdezni, aki mindhármukat szoros pórázon tartja. Mi ez tehát?
Johan Osuldsen rendező: Ez egy zenés show-műsor. Végig a zenén van a fő hangsúly.
Legnagyobbrészt Alexander popzenejét, klasszikus zenéjét, népzenét és szórakoztató anyagot foglal magában.
És van egy nagyzenekarunk, szóval lesz néhány fúvós hangszer is.
Lesznek lányok, akik hangosan és sokat énekelnek, spárgáznak és így tovább.
Szóval igen, ez egy zenés szórakoztató műsor, de humoros elemekkel.
A: Mert amikor a Kjempesjansen felvételeit nézem a nagy zenekarral, kis nosztalgiát érzek.
Szóval szükségem volt ezen a nyáron egy ilyen nagy zenekarra.
És mindhárman szeretjük a színpadon a fúvós hangszerek hangját, így aztán egyszerre régies és modern is lesz.
Egyfajta keverék lesz. Csinálunk egy jó keveréket. Mv: Nagyzenekar, kórus, táncosok. A spárgák mennek még mindig?
H: Gyakorolnunk kell. J: Megy még. Én láttam már Sofie-t "break"-spárgázni egy párszor..
H: Sofie gondoskodik róla. S: A premierig minden este két szék között gyakorlom a hajlítást.
Mv: A premier pedig a larviki Bølgen Kulturális Központban lesz július 6-án.
Alexander Rybakot, Heidi Ruud Ellingsent, Sofie Bjerketvedtet és a rendezőt, Johan Osuldsent hallották.
Tündérmese a Bølgen Kulturális Központban július 6-tól, és most itt az NRK P1-en is.